techiaith/cofnodycynulliad_en-cy huggingface dataset:
English: Yes, thank you for that. We have rehearsed these arguments many, many times. And you're right to say that a very slight majority of people in Wales voted to leave the EU, but what they've seen is a raft of lies in terms of what they thought would be delivered to them and, therefore, we have to think differently. I will finish in a minute, if you'll allow me to move on. I was just touching on farmers. It's really important that we recognise the effect on our farming businesses. And as somebody who represents a significant rural area, I've heard many times from farmers about the effect that leaving the EU has had on them. Just before I wrap up, I sadly won't be voting for the Welsh Government's amendment, because I am disappointed by Labour's lack of courage on this issue and, as I said, I'm very confused. So, my plea to Labour Members, who may also be confused, is that if they realise that single market membership is key to Welsh recovery from the pandemic and to growth in the future, then vote for this motion unamended. Diolch yn fawr iawn.
Welsh: Ie, diolch ichi am hynny. Rydym wedi ailadrodd y dadleuon hyn droeon. Ac rydych yn iawn i ddweud bod mwyafrif bach iawn o bobl yng Nghymru wedi pleidleisio dros adael yr UE, ond yr hyn y maent wedi'i weld yw llu o gelwyddau ynghylch yr hyn y credent y byddent yn ei gael ac felly, mae'n rhaid inni feddwl yn wahanol. Fe ddof i ben mewn munud, os caniatewch imi symud ymlaen. Roeddwn yn sôn am ffermwyr. Mae'n bwysig iawn ein bod yn cydnabod yr effaith ar ein busnesau ffermio. Ac fel rhywun sy'n cynrychioli ardal wledig sylweddol, rwyf wedi clywed droeon gan ffermwyr am yr effaith y mae gadael yr UE wedi'i chael arnynt. Cyn imi ddirwyn i ben, yn anffodus ni fyddaf yn pleidleisio dros welliant Llywodraeth Cymru, oherwydd rwyf wedi fy siomi gan ddiffyg dewrder Llafur ar y mater hwn ac fel y dywedais, rwy'n teimlo'n ddryslyd iawn. Felly, fy mhle i Aelodau Llafur, a allai fod yn teimlo'n ddryslyd hefyd, os ydynt yn sylweddoli bod aelodaeth o'r farchnad sengl yn allweddol i adferiad Cymru o'r pandemig ac i dwf yn y dyfodol, yw pleidleisiwch dros y cynnig hwn heb ei ddiwygio. Diolch yn fawr iawn.
English: Diolch, Llywydd. I'd like to begin by recognising that, despite the contributions made, there are significant areas of agreement between us, Plaid Cymru and the Welsh Liberal Democrats. We believe that a positive partnership with the EU, based on mutual trust and shared values, could and should reduce trade barriers, unlock investments and help to protect jobs. These shared aims are based on what we believe best serve the interests of the Welsh economy.
Welsh: Diolch, Lywydd. Hoffwn ddechrau drwy gydnabod, er gwaethaf y cyfraniadau a wnaed, fod meysydd cytundeb sylweddol rhyngom ni, Plaid Cymru a Democratiaid Rhyddfrydol Cymru. Credwn y gallai ac y dylai partneriaeth gadarnhaol gyda'r UE, yn seiliedig ar gyd-ymddiriedaeth a gwerthoedd a rennir, leihau rhwystrau masnach, datgloi buddsoddiadau a helpu i ddiogelu swyddi. Mae'r nodau cyffredin hyn yn seiliedig ar yr hyn sydd, yn ein barn ni, yn gwasanaethu buddiannau economi Cymru orau.
English: Rhys ab Owen to reply to the debate.
Welsh: Rhys ab Owen i ymateb i'r ddadl.
English: Diolch yn fawr, Llywydd. We've heard some clear and factual reasons this afternoon, from Cefin Campbell, from Luke Fletcher, from Jane Dodds, of why we should join the single market. In fact, I think we heard some clear and factual reasons from Vaughan Gething, the Minister, on why we should join. Now, we know that Boris Johnson dismissed the impact of Brexit on the economy in very unparliamentary language before he became Prime Minister. Well, we didn't hear language like that from the benches opposite today, but we certainly did hear plenty of Boris bluster, didn't we, from James Evans and Tom Giffard? And James and Tom, I think you need to stop emulating Boris Johnson because his days are numbered. To answer - [ Interruption.]
Welsh: Diolch yn fawr, Lywydd. Rydym wedi clywed rhesymau clir a ffeithiol y prynhawn yma, gan Cefin Campbell, gan Luke Fletcher, gan Jane Dodds, pam y dylem ymuno â'r farchnad sengl. Yn wir, credaf inni glywed rhesymau clir a ffeithiol gan Vaughan Gething, y Gweinidog, ynglŷn â pham y dylem ymuno. Nawr, gwyddom fod Boris Johnson wedi diystyru effaith Brexit ar yr economi mewn iaith anseneddol iawn cyn iddo ddod yn Brif Weinidog. Wel, ni chlywsom iaith o'r fath o'r meinciau gyferbyn heddiw, ond yn sicr fe glywsom James Evans a Tom Giffard yn rhefru fel Boris, oni wnaethom? A James a Tom, rwy'n credu bod angen i chi roi'r gorau i efelychu Boris Johnson oherwydd mae ei ddyddiau wedi'u rhifo. I ateb - [ Torri ar draws.]
English: No, you've had plenty of time. To answer James and Rhianon: people are allowed to change their minds, James and Rhianon. That's why we have regular elections, and the Conservatives will find, at the next general election, that a lot of people have surely changed their minds. On Monday - [ Interruption.] I'll take an intervention from you, Hefin, yes.
Welsh: Na, rydych wedi cael digon o amser. I ateb James a Rhianon: mae hawl gan bobl i newid eu meddyliau, James a Rhianon. Dyna pam ein bod yn cael etholiadau rheolaidd, a bydd y Ceidwadwyr yn gweld, yn yr etholiad cyffredinol nesaf, fod llawer o bobl, yn sicr, wedi newid eu meddyliau. Ddydd Llun - [ Torri ar draws.] Rwy'n fodlon derbyn ymyriad gennych chi, Hefin, ie.
English: I appreciate my friend offering me that intervention; that's very kind of him. He knows I've got respect for him, so this question is genuinely meant. I don't understand Plaid Cymru's position on wanting to rejoin the European single market, but wanting to leave the UK single market. Can he rationalise that?
Welsh: Rwy'n gwerthfawrogi'r ymyriad gan fy nghyfaill; mae'n garedig iawn. Mae'n gwybod bod gennyf barch tuag ato, felly rwy'n gofyn y cwestiwn hwn yn ddiffuant. Nid wyf yn deall safbwynt Plaid Cymru o fod eisiau ailymuno â'r farchnad sengl Ewropeaidd, ond gadael marchnad sengl y DU. A wnaiff roi'r rhesymeg dros hynny?
English: Yes, of course. We want to be part of a bigger European Union, part of an equal nation with the other European nations. We are an internationalist party; that's the answer, Hefin David. And our position is very clear and consistent with this, whilst Keir Starmer's newest slogan, 'Make Brexit Work', is completely nonsensical. He spoke against rejoining the customs union on Monday. The Welsh Government should agree that Brexit is a disaster, that the slogan should be 'Brexit Isn't Working'. And as Luke Fletcher reminded us, it's the poorest in our communities who are suffering because of it. Sixty-two years to his death, Aneurin Bevan put it best: 'We know what happens to people who stay in the middle of the road. They get run over.' And I hope Sir Keir listens to that advice, because it's impossible for him to stand up for the poorest in our communities, for the poorest in Wales, while he's sitting so firmly on the fence all the time. It's disappointing that the Welsh Government seems to be sitting on the fence also, and they've weakened the motion to make it meaningless today - totally meaningless. Meanwhile, Scottish Labour actually have said that they want shifts to rejoin the single market. That's why today we are calling for everyone here to support this motion. Welsh Labour, stop sitting on the fence; splinters are painful. It's time to say 'yes' to the single market, 'yes' to a better Welsh economy, and 'no' to Boris's disastrous Brexit. Diolch yn fawr.
Welsh: Gallaf, wrth gwrs. Rydym eisiau bod yn rhan o Undeb Ewropeaidd mwy, yn rhan o genedl gyfartal gyda'r gwledydd Ewropeaidd eraill. Rydym yn blaid ryngwladolaidd; dyna'r ateb, Hefin David. Ac mae ein safbwynt yn glir iawn ac yn gyson yn hyn o beth, tra bo slogan diweddaraf Keir Starmer am wneud i Brexit weithio yn nonsens llwyr. Siaradodd yn erbyn ailymuno â'r undeb tollau ddydd Llun. Dylai Llywodraeth Cymru gytuno bod Brexit yn drychineb, ac y dylai'r slogan ddweud nad yw Brexit yn gweithio. Ac fel y cawsom ein hatgoffa gan Luke Fletcher, y rhai tlotaf yn ein cymunedau sy'n dioddef o'i herwydd. Gyda 62 o flynyddoedd ers ei farwolaeth, Aneurin Bevan a'i mynegodd orau: 'Gwyddom beth sy'n digwydd i bobl sy'n aros yng nghanol y ffordd. Cânt eu taro i lawr.' A gobeithio y bydd Syr Keir yn gwrando ar y cyngor hwnnw, oherwydd mae'n amhosibl iddo sefyll dros y rhai tlotaf yn ein cymunedau, y tlotaf yng Nghymru, tra bo'n eistedd ar y ffens drwy'r amser. Mae'n siomedig ei bod yn ymddangos bod Llywodraeth Cymru yn eistedd ar y ffens hefyd, ac maent wedi gwanhau'r cynnig i'w wneud yn ddiystyr heddiw - yn gwbl ddiystyr. Yn y cyfamser, mae Llafur yr Alban wedi dweud mewn gwirionedd eu bod eisiau gweld newid tuag at ailymuno â'r farchnad sengl. Dyna pam ein bod yn galw ar bawb yma heddiw i gefnogi'r cynnig hwn. Llafur Cymru, rhowch y gorau i eistedd ar y ffens; mae fflawiau'n boenus. Mae'n bryd dweud 'ie' wrth y farchnad sengl, 'ie' dros economi well yng Nghymru, a 'na' i Brexit trychinebus Boris. Diolch yn fawr.
English: The proposal is to agree the motion without amendment. Does any Member object? [ Objection.] Yes, there is objection, so I will defer voting on the motion until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad, ac felly byddwn ni'n gohirio'r bleidlais ar yr eitem yma tan y cyfnod pleidleisio.
English: That brings us to voting time, and so we will take a short break to prepare for the vote technically.
Welsh: Dyma ni'n dod i'r cyfnod pleidleisio nawr, ac felly fe fyddwn ni'n cymryd toriad byr i baratoi ar gyfer y bleidlais yn dechnegol.
English: That brings us to voting time, and the first vote is on the motion to annul the Non-Domestic Rating (Amendment of Definition of Domestic Property) (Wales) Order 2022. I call for a vote on the motion, tabled in the name of Tom Giffard. Open the vote. Close the vote. In favour 14, no abstentions, 35 against, and therefore the motion is not agreed.
Welsh: Dyma ni'n cyrraedd y cyfnod pleidleisio ac mae'r bleidlais gyntaf ar y cynnig i ddirymu Gorchymyn Ardrethu Annomestig (Diwygio'r Diffiniad o Eiddo Domestig) (Cymru) 2022. Dwi'n galw am bleidlais ar y cynnig, a gyflwynwyd yn enw Tom Giffard. Agor y bleidlais. Cau'r bleidlais. O blaid 14, neb yn ymatal, 35 yn erbyn. Felly, mae'r cynnig wedi ei wrthod.
English: The next vote is on item 7, and this was the debate on a Member's legislative proposal - a ban on 'no pet' clauses in rented accommodation. I call for a vote on the motion, tabled in the name of Luke Fletcher. Open the vote. Close the vote. In favour 30, 12 abstentions and seven against, and therefore the motion is agreed.
Welsh: Eitem 7 yw'r bleidlais nesaf, a hon yw'r ddadl ar gynnig deddfwriaethol gan Aelod, sef y gwaharddiad ar gymalau 'dim anifeiliaid anwes' mewn llety rhent. Dwi'n galw am bleidlais ar y cynnig, a gyflwynwyd yn enw Luke Fletcher. Agor y bleidlais. Cau'r bleidlais. O blaid 30, 12 yn ymatal, saith yn erbyn, ac felly mae'r cynnig yna wedi ei gymeradwyo.
English: The next vote is on item 9, the Plaid Cymru debate on the winter fuel support scheme. I call for a vote on the motion, tabled in the name of Siân Gwenllian. Open the vote. Close the vote. In favour 25, no abstentions, 24 against, and therefore the motion is agreed.
Welsh: Eitem 9 yw'r bleidlais nesaf, ar ddadl Plaid Cymru ar gynllun cymorth tanwydd y gaeaf. Rwy'n galw am bleidlais ar y cynnig, a gyflwynwyd yn enw Siân Gwenllian. Agor y bleidlais. Cau'r bleidlais. O blaid 25, neb yn ymatal, 24 yn erbyn, ac felly mae'r cynnig wedi ei dderbyn.
English: There are no further votes on that item. That brings us to vote on item 10, the Plaid Cymru debate on rejoining the single market. I call for a vote on the motion, tabled in the name of Siân Gwenllian. Open the vote. In favour 11, no abstentions, 38 against. Therefore, the motion is not agreed.
Welsh: Does dim rhagor o bleidleisiau ar yr eitem yna. Felly, dyma ni'n cyrraedd eitem 10 ar ddadl Plaid Cymru ar ailymuno â'r farchnad sengl. Galwaf am bleidlais ar y cynnig, a gyflwynwyd yn enw Siân Gwenllian. Agor y bleidlais. O blaid 11, neb yn ymatal, 38 yn erbyn. Felly, mae'r cynnig wedi'i wrthod.
English: We'll move now to amendment 1. I call for a vote on amendment 1, tabled in the name of Lesley Griffiths. Open the vote. In favour 37, no abstentions, 12 against. Therefore, amendment 1 is agreed.
Welsh: Gwelliant 1 sydd nesaf, felly. Pleidlais ar welliant 1, yn enw Lesley Griffiths. Agor y bleidlais. O blaid 37, neb yn ymatal, 12 yn erbyn. Felly, mae gwelliant 1 wedi'i dderbyn.
English: We'll now vote on the motion as amended.
Welsh: Y cynnig wedi'i ddiwygio yw'r bleidlais nesaf, felly.
English: Open the vote. Close the vote. In favour 38, no abstentions, 11 against. Therefore, the motion as amended is agreed.
Welsh: Agor y bleidlais. Cau'r bleidlais. O blaid 38, neb yn ymatal, 11 yn erbyn. Felly, mae'r cynnig wedi'i ddiwygio wedi'i dderbyn.
English: We will now move to the short debate, when those Members who are leaving the Chamber have done so.
Welsh: Fe fyddwn ni nawr yn symud ymlaen i'r ddadl fer, pan fydd yr Aelodau wedi gadael y Siambr.
English: If Members can leave the Chamber quietly, we're moving on to another item of business. I ask John Griffiths to speak to the motion in his name. John Griffiths.
Welsh: Os gall yr Aelodau adael y Siambr yn dawel, symudwn ymlaen at eitem arall o fusnes. Gofynnaf i John Griffiths siarad am y cynnig yn ei enw. John Griffiths.
English: Diolch, Llywydd. Knowledge is power: education is a route out of poverty. Llywydd, Mike Hedges, Luke Fletcher and Laura Anne Jones will contribute to this short debate. Llywydd, on Pill library, there is a keystone at the top of the building that states that knowledge is power. I'm very pleased to say that having been born and brought up in Pill, now so ably represented as part of Newport West by my colleague Jayne Bryant, I very much agree with that sentiment. Knowledge is power and, obviously, education, training and skills are ways of establishing that power in our communities, if we make sure that they're available to everyone, and particularly those in more disadvantaged circumstances.
Welsh: Diolch, Lywydd. Gorau arf, dysg: addysg fel llwybr allan o dlodi. Lywydd, bydd Mike Hedges, Luke Fletcher a Laura Anne Jones yn cyfrannu at y ddadl fer hon. Lywydd, ar lyfrgell Pilgwenlli, ceir maen clo ar ben yr adeilad sy'n nodi bod gwybodaeth yn bŵer. Rwy'n falch iawn o ddweud fy mod, ar ôl cael fy ngeni a fy magu ym Mhilgwenlli, sydd bellach yn cael ei gynrychioli mor fedrus fel rhan o Orllewin Casnewydd gan fy nghyd-Aelod, Jayne Bryant, yn cytuno'n llwyr â'r teimlad hwnnw. Mae gwybodaeth yn bŵer ac yn amlwg, mae addysg, hyfforddiant a sgiliau yn ffyrdd o sefydlu'r pŵer hwnnw yn ein cymunedau, os ydym yn sicrhau eu bod ar gael i bawb, ac yn enwedig y rheini mewn amgylchiadau mwy difreintiedig.
English: The Member has shown his passion for the topic and has used up all of his allocated time, but I'm in a generous mood this afternoon, so the two Members will be allowed to speak. Luke Fletcher.
Welsh: Mae'r Aelod wedi dangos ei angerdd dros y pwnc ac wedi defnyddio'r holl amser a neilltuwyd iddo, ond rwyf mewn hwyliau hael y prynhawn yma, felly bydd y ddau Aelod yn cael siarad. Luke Fletcher.
English: Thank you, Deputy Presiding Officer, for your generosity. I would also like to thank John Griffiths for giving me a minute in this debate. There are traditionally two legal routes out of poverty. One is via sporting prowess and the other is via education, but education is not a level playing field, and it has become less so with the development of technology. I had access to every book that my wealthier contemporaries had, although it was via the library. Today, I would be limited to two hours of a computer in a public library, and have to pay to print my work. I spent 25 rewarding years teaching in further education, and I believe I helped to change the lives of very many. Education offers an opportunity to young people, but also, via the further education sector and the Open University, there's an opportunity to gain qualifications throughout life. Taking these opportunities has transformed the lives and earning capacity of many people, moving them out of low-wage employment into higher wage sectors. I would urge everyone to take their educational opportunities, because unless you are a highly gifted sportsperson, this is your one big chance. I, like John Griffiths, can say it worked for me.
Welsh: Diolch am eich haelioni, Ddirprwy Lywydd. Hoffwn innau hefyd ddiolch i John Griffiths am roi munud i mi yn y ddadl hon. Yn draddodiadol, mae dau lwybr cyfreithlon allan o dlodi. Un ohonynt yw drwy ddawn yn y byd chwaraeon a'r llall yw drwy addysg, ond nid yw'r byd addysg yn cynnig cyfle cyfartal, ac mae wedi mynd yn llai cyfartal wrth i dechnoleg ddatblygu. Gallwn ddefnyddio pob llyfr a oedd gan fy nghyfoedion cyfoethocach, er mai drwy'r llyfrgell y gwnes hynny. Heddiw, byddwn wedi fy nghyfyngu i ddwy awr o gyfrifiadur mewn llyfrgell gyhoeddus, a gorfod talu i argraffu fy ngwaith. Treuliais 25 mlynedd gwerth chweil yn addysgu mewn addysg bellach, a chredaf imi helpu i newid bywydau nifer fawr o bobl. Mae addysg yn cynnig cyfle i bobl ifanc, ond hefyd, drwy'r sector addysg bellach a'r Brifysgol Agored, mae cyfle i ennill cymwysterau drwy gydol eich oes. Mae manteisio ar y cyfleoedd hyn wedi trawsnewid bywydau a gallu i ennill cyflog llawer o bobl, gan eu symud o gyflogaeth cyflog isel i sectorau cyflog uwch. Hoffwn annog pawb i fanteisio ar eu cyfleoedd addysgol, oherwydd oni bai eich bod yn ddawnus iawn yn y byd chwaraeon, dyma eich un cyfle mawr. Fel John Griffiths, gallaf ddweud ei fod wedi gweithio i mi.
English: I call on the Minister for Education and Welsh Language to reply to the debate - Jeremy Miles.
Welsh: Galwaf ar Weinidog y Gymraeg ac Addysg i ymateb i'r ddadl - Jeremy Miles.
English: And diolch to all Members who contributed, because I think this is an important topic and the passion you've shown demonstrates that.
Welsh: A diolch i'r holl Aelodau a gyfrannodd, oherwydd rwy'n credu bod hwn yn bwnc pwysig ac mae'r angerdd a ddangoswyd gennych yn profi hynny.
English: And that brings today's proceedings to a close.
Welsh: Ac mae hynny'n dod â ni i ddiwedd ein busnes heddiw.
English: Hello and good morning. Thank you very much for joining us. It's been a very interesting conversation so far. Can I just check that the interpretation is working? We'll just check interpretation; you should be able to hear that come through now. Thank you. Yes, I see it is. I'm very fortunate in my community and the area I represent; we have a number of community co-operative initiatives that have taken on assets from the private sector - we've heard about pubs being taken over in Llan Ffestiniog, Nefyn, Llanystumdwy, Llithfaen and so on. The Pennal community is looking to take on a pub as well. But there are challenges that face those community and co-operative enterprises that want to take on an asset from the private sector. So, do you have a view on what the challenges are that prevent communities from taking ownership of assets from the private sector, and what steps should be taken to facilitate the process of a community taking on an asset from the private sector?
Welsh: Helo a bore da. Diolch yn fawr iawn i chi i gyd am ddod ger ein bron ni. Mae wedi bod yn sgwrs ddifyr iawn hyd yma. Gawn ni wirio bod y cyfieithu'n gweithio? Mae'r cyfieithu'n gweithio, ydy? Penigamp. Iawn. Dwi'n ffodus iawn yn fy nghymuned i, yn yr ardal dwi'n ei chynrychioli; mae gennym ni nifer o fentrau cydweithredol cymunedol sydd wedi hefyd cymryd asedau o'r sector breifat ymlaen, os meddyliwch chi am dafarndai yn cael eu cymryd drosodd yn Llan Ffestiniog, Nefyn, Llanystumdwy, Llithfaen ac yn y blaen. Mae cymuned Pennal yn edrych i gymryd tafarn ymlaen hefyd. Ond mae yna heriau yn wynebu mentrau cydweithredol a chymunedol sydd eisiau cymryd ased o'r sector breifat. Felly, oes gennych chi farn ar beth ydy'r heriau yna sydd yn rhwystro cymunedau rhag cymryd perchnogaeth ar ased o'r sector breifat a pha gamau dylid eu cymryd er mwyn hwyluso'r broses o gymuned yn cymryd ymlaen ased o'r sector breifat?
English: Thank you, Mabon. I'll answer in English; I'll make a lot more sense in that way.
Welsh: Diolch, Mabon. Gwnaf i ateb yn Saesneg; dwi'n gwneud lot mwy o synnwyr y ffordd honno.
English: If I may ask one further question, Chair; I know that time is tight. You've touched on this issue already. We've talked - or you've talked - about the need to provide financial assistance and support; you've talked about legislation in order to give priority to local communities. But, specifically in more deprived areas and more rural areas, a number of these projects have to be sustainable businesses. We've talked about community cafes and community pubs, about a community bunkhouse and so on, but they need a business plan, and, more often than not, those skills don't always exist in a community to put together a business plan to go on that journey. So, alongside the funding, do you think that there's a need to look at providing support and assistance in terms of knowledge and information to take somebody on that journey until a business is established and is up and running?
Welsh: Os caf i holi un cwestiwn arall, os gwelwch yn dda, Gadeirydd; dwi'n gwybod bod amser yn brin. Rydych chi wedi cyffwrdd arno fo. Rydyn ni wedi sôn yn barod - rydych chi wedi sôn - am yr angen i roi cymorth ariannol; rydych chi'n sôn am ddeddfwriaeth er mwyn rhoi blaenoriaeth i gymunedau lleol. Ond, yn benodol yn yr ardaloedd mwy difreintiedig rydych chi wedi cyffwrdd arnyn nhw, a mwy gwledig, mae nifer o'r prosiectau yma'n gorfod bod yn fusnesau cynaliadwy. Rydyn ni'n clywed sôn am brosiectau fel caffis cymunedol a thafarndai cymunedol, am bunkhouse cymunedol ac yn y blaen, ond mae angen cynllun busnes arnyn nhw, ac, yn amlach na pheidio, dydy'r sgiliau yna ddim o hyd yn bodoli mewn cymuned i lunio cynllun busnes i fynd ar y daith yna. Felly, ynghyd â phres, ydych chi'n meddwl bod angen edrych ar roi cymorth deallusol, cymorth gwybodaeth, i fynd â rhywun ar y siwrnai yna tan fod busnes yn sefydlog ac yn weithredol?
English: Thank you very much, Chair. I will ask my question in Welsh. Can I just check that the interpretation is working? Can you just confirm that that's the case? Excellent, thank you very much. We've so far focused, naturally, because of the people we have in front of us, on public assets, but there are examples of private sector assets that are vacant, if you consider pubs, cinemas, garages and so on. So, what are the hurdles or barriers that prevent community groups from taking on some of these private sector assets, and what could be done in order to make it easier for community groups to take forward private sector assets?
Welsh: Diolch yn fawr iawn, Gadeirydd. Dwi am holi'n Gymraeg, felly gaf i wirio bod pawb efo'r offer cyfieithu'n gweithio? Os medrwch chi gadarnhau - dyna ni, ardderchog, diolch. Dŷn ni wedi sôn hyd yma, yn naturiol, oherwydd y bobl sydd yn bresennol, yn benodol am asedau cyhoeddus, ond mae yna enghreifftiau o asedau o'r sector breifat sydd yn eistedd yn wag, os ystyriwch chi dafarndai, garejys, sinemâu ac yn y blaen. Beth ydy'r hurdles, beth ydy'r hyn sydd yn y ffordd ac yn atal grwpiau cymunedol rhag cymryd ymlaen rhai o'r asedau o'r sector breifat? Beth fedrwn ni ei wneud er mwyn ei wneud o'n haws i fentrau cymunedol gymryd ymlaen asedau o'r sector breifat, os gwelwch yn dda?